Държавен вестник, бр. 91, 2012 г., стр. 19

БРОЙ  91	
Д Ъ Р Ж А В Е Н  В Е С Т Н И К 	
СТР.  19  
(2) Взаимодействието и обменът на ин­
формация се извършват чрез началника на 
Военната инспекция за технически надзор.
Раздел II
Дейност на териториални звена за техниче­
ски надзор
Чл. 18. Териториалните звена организират 
и осъществяват технически надзор за спазване 
на установените изисквания за устройство и 
безопасна експлоатация на съоръженията с 
повишена опасност, намиращи се на тери­
торията, за която отговарят. 
Чл. 19. Инспекторите от териториалните 
звена при осъществяване на техническия 
надзор върху съоръженията с повишена 
опасност:
1. извършват проверка и изготвят писмено 
становище по документацията, представена 
за първоначална регистрация и пускане в 
действие на нови съоръжения с повишена 
опасност;
2. посещават в работно време съоръже­
нията с повишена опасност и обектите, в 
които те се ползват или изграждат; за обекти 
със специален режим на допуск достъпът се 
осъществява по реда на Закона за защита на 
класифицираната информация и норматив­
ните актове по неговото прилагане;
3. извършват първоначални и периодични 
технически прегледи, проверки и изпитва­
ния на съоръжения с повишена опасност 
преди пускането им в действие, по време 
на тяхната експлоатация, след ремонт или 
преустройството им;
4. определят вида и срока на следващия 
преглед в зависимост от техническото със­
тояние на съоръжението, неговата експло­
атация и дадените предписания; този срок 
не може да бъде по-дълъг от определения в 
нормативния акт за съответното съоръжение;
5. дават мотивирани предписания по ус­
тройството и експлоатацията на монтираните 
в обекти съоръжения с повишена опасност и 
разпореждат в тях да се извършат необходи­
мите действия съгласно нормативните актове 
по технически надзор с оглед осигуряване 
на безопасната и безаварийната им експлоа­
тация; разпорежданията и предписанията се 
записват в ревизионната книга на съоръже­
нието или се оформят в отделен документ;
6. получават от длъжностните лица, служи­
телите и работниците всички необходими за 
извършване на надзорната дейност сведения, 
информация, документи, проби, материали, 
уреди и инструменти;
7. извършват проверки във военни фор­
мирования и обекти на Министерството на 
отбраната и структурите на пряко подчинение 
на министъра на отбраната на организацията 
по осигуряване на безопасната експлоата­
ция на съоръженията, създадена от техните 
собственици и/или ползватели;
8. спират ползването, ремонта или пре­
устройството на съоръжения с повишена 
опасност, които не отговарят на техниче­
ските правила, изискванията и нормите за 
устройство и безопасна експлоатация, норма­
тивните актове по технически надзор или се 
извършват без разрешение или в отклонение 
на издаденото разрешение;
9. извършват периодична проверка на 
знанията на персонала, зает с експлоатаци­
ята на съоръжения с повишена опасност, и 
на лицата, на които е дадено разрешение за 
дейност по техническия надзор, в обекти на 
Министерството на отбраната, Българската 
армия и структурите на пряко подчинение 
на министъра на отбраната;
10. дават мотивирани предложения за 
търсене на отговорност от длъжностни лица, 
извършили нарушения на изискванията на 
нормативните актове за устройство, безо­
пасна експлоатация и технически надзор на 
съоръженията с повишена опасност;
11. участват при обследване на причините за 
аварии и злополуки, възникнали при експлоа­
тацията на съоръжения с повишена опасност;
12. изготвят становища по проекти на 
нормативни актове, методики за изпитване 
и вътрешноведомствени документи.
Чл. 20. (1) Териториалните звена водят 
картотека с технически досиета на регистри­
раните съоръжения с повишена опасност.
(2) Съставът и обемът на техническите 
досиета следва да отговарят на изисквани­
ята, дадени в наредбите по чл. 31 ЗТИП за 
съответния вид съоръжения.
(3) Към досиетата на съоръженията се 
прилага и кореспонденцията, която се води 
с ползвателите им и имаща отношение по 
техническото състояние или осигуряване на 
безопасната им експлоатация.
(4) Воденето на досиета е пожизнено – до 
бракуването, продажбата или демонтажа на 
съоръженията. Досиета на снетите от отчет 
съоръжения, освен в случаите, когато се пре­
дават на друг орган по технически надзор, 
се съхраняват в продължение на пет години.
(5) Предаването на техническо досие на 
друг орган по технически надзор става по 
писмено заявление на ползвателя и съста­
вяне на приемо-предавателен протокол. 
Процедурата се прилага и при промяна на 
ползвателя, когато едно съоръжение преми­
нава от надзор от едно териториално звено 
към друго.
Чл. 21. Териториалните звена в терито­
рията, за която отговарят, имат станции 
за изпитване на стоманени бутилки, водят 
регистър на съоръженията, които подлежат 
на технически надзор.